ᱡᱷᱟᱲᱜᱨᱟᱢ ᱦᱚᱱᱚᱛ

ᱡᱷᱟᱲᱜᱨᱟᱢ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮᱱᱟᱜ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱠᱚᱧᱮ ᱨᱮ ᱠᱟᱝᱥᱟᱵᱟᱛᱤ ᱜᱟᱰᱟ ᱟᱨ ᱮᱛᱚᱢ ᱨᱮ ᱥᱚᱵᱚᱨᱱᱟᱠᱷᱟ ᱜᱟᱰᱟ ᱛᱟᱞᱟ ᱨᱮ ᱢᱮᱱᱟᱜᱼᱟ ᱾ ᱡᱷᱟᱲᱜᱨᱟᱢ ᱨᱮ ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱦᱚᱱᱚᱛ ᱨᱮ ᱟᱹᱰᱤ ᱠᱚᱢ ᱦᱚᱲ ᱮᱞ ᱰᱮᱱᱥᱤᱴᱤ ᱢᱮᱱᱟᱜᱼᱟ, ᱫᱮᱦᱟᱛ ᱦᱚᱲ ᱮᱞ ᱫᱚ ᱥᱚᱦᱨᱤ ᱦᱚᱲ ᱮᱞ ᱠᱷᱚᱱ ᱫᱚ ᱰᱮᱦᱮᱨ ᱜᱮᱭᱟ ᱠᱚ ᱾ ᱱᱚᱣᱟ ᱫᱚ ᱢᱤᱫ ᱞᱟᱹᱠᱛᱤᱭᱟᱱ ᱧᱮᱞ ᱡᱚᱝ ᱴᱷᱟᱶ ᱠᱟᱱᱟ, ᱱᱚᱣᱟ ᱟᱡᱟᱜ ᱵᱩᱨᱩ ᱨᱮ ᱥᱟᱨᱡᱚᱢ, ᱦᱟᱹᱛᱤ, ᱢᱟᱨᱮ ᱢᱚᱱᱫᱤᱨ ᱟᱨ ᱥᱟᱦᱤ ᱢᱚᱦᱚᱞ ᱞᱮᱠᱟᱛᱮ ᱵᱟᱰᱟᱭᱚᱜᱼᱟ ᱾ ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱒᱒ ᱟᱱᱟᱜ ᱦᱚᱱᱚᱛ ᱞᱮᱠᱟᱛᱮ ᱯᱟᱪᱮ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱠᱷᱚᱱ ᱦᱟᱯᱟᱴᱤᱧ ᱛᱟᱭᱚᱢ, ᱔ ᱟᱯᱨᱤᱞ ᱒᱐᱑᱗ ᱥᱟᱞᱮ ᱨᱮ ᱦᱚᱱᱚᱛ ᱛᱮᱭᱟᱨ ᱞᱮᱱᱟ ᱛᱟᱦᱮᱸᱫ ᱾ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱡᱷᱟᱲᱜᱨᱟᱢ ᱥᱚᱦᱚᱨ ᱨᱮ ᱢᱮᱱᱟᱜᱼᱟ ᱾

ᱚᱛᱱᱚᱜ
ᱡᱷᱟᱲᱜᱨᱟᱢ ᱦᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱓᱐᱓᱗.᱖᱔ ᱜᱟᱺᱴ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾ ᱚᱸᱰᱮ ᱠᱷᱚᱱ ᱒᱖᱘,᱒᱔᱙ ᱦᱮᱠᱴᱮᱭᱟᱨ ᱫᱚ ᱪᱟᱥ ᱚᱛ ᱠᱟᱱᱟ ᱟᱨ ᱕᱙,᱔᱙᱗ ᱦᱮᱠᱴᱮᱭᱟᱨ ᱫᱚ ᱵᱤᱨ ᱴᱚᱴᱷᱟ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱫᱚ ᱪᱷᱚᱴᱟᱱᱟᱜᱽᱯᱩᱨ ᱰᱷᱤᱯᱟᱹ ᱚᱛᱮᱛ ᱨᱮᱱᱟᱜ ᱢᱤᱫ ᱴᱷᱟᱶ ᱠᱟᱱᱟ ᱱᱚᱣᱟ ᱫᱚ ᱵᱟᱹᱭᱼᱵᱟᱹᱭ ᱛᱮ ᱥᱟᱢᱟᱝ ᱥᱮᱦᱮᱫ ᱞᱟᱛᱟᱨ ᱤᱫᱤ ᱠᱟᱱᱟ, ᱵᱩᱨᱩ ᱮᱞᱟᱠᱟ ᱫᱚ ᱦᱚᱱᱚᱛ ᱨᱮᱱᱟᱜ ᱠᱚᱧᱮ-ᱯᱟᱪᱮ ᱥᱮᱦᱮᱫ ᱨᱮ ᱦᱩᱭᱩᱜᱼᱟ ᱾ ᱠᱟᱠᱨᱟᱡᱷᱚᱨ ᱴᱚᱴᱷᱟ ᱫᱚ ᱓᱐᱐ ᱢᱤᱴᱚᱨ ᱩᱥᱩᱞᱟᱜ ᱠᱟᱱᱟ ᱾

ᱦᱚᱲ ᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱨᱮ ᱡᱷᱟᱲᱜᱨᱟᱢ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱑,᱑᱓᱖,᱕᱔᱘ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱩᱴ ᱦᱚᱲ ᱮᱞ ᱨᱮᱱᱟᱜ ᱙᱒.᱕᱒% ᱫᱚ ᱫᱮᱦᱟᱛ ᱦᱚᱲ ᱮᱞ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱓.᱔᱘% ᱫᱚ ᱥᱚᱦᱨᱤ ᱦᱚᱲ ᱮᱞ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱩᱴ ᱦᱚᱲ ᱮᱞ ᱨᱮᱱᱟᱜ ᱒᱐.᱑᱑% ᱫᱚ ᱵᱟᱝ ᱟᱹᱫᱤᱵᱟᱹᱥᱤ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱒᱙.᱓᱗% ᱫᱚ ᱟᱹᱫᱤᱵᱟᱹᱥᱤ ᱠᱚ ᱛᱟᱦᱮᱸ ᱠᱟᱱᱟ ᱾

ᱥᱟᱥᱚᱱ ᱪᱟᱪᱞᱟᱣ
ᱡᱷᱟᱲᱜᱨᱟᱢ ᱦᱚᱱᱚᱛ ᱨᱮ ᱑᱐ ᱜᱚᱴᱟᱝ ᱯᱩᱞᱤᱥ ᱥᱴᱮᱥᱚᱱ, ᱘ ᱜᱚᱴᱟᱝ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱘ ᱜᱚᱴᱟᱝ ᱯᱟᱸᱪᱟᱭᱟᱛ ᱥᱟᱢᱤᱛᱤ, ᱗᱙ ᱜᱚᱴᱟᱝ ᱟᱹᱛᱩ ᱯᱟᱸᱪᱟᱭᱟᱛ, ᱚᱸᱰᱮ ᱠᱷᱚᱱ ᱢᱤᱫᱴᱟᱹᱝ ᱞᱚᱫᱷᱟᱥᱩᱞᱤ ᱟᱹᱛᱩ ᱯᱟᱸᱪᱟᱭᱟᱛ, ᱒,᱙᱙᱖ ᱜᱚᱴᱟᱝ ᱢᱚᱣᱡᱟ, ᱒,᱕᱑᱓ ᱜᱚᱴᱟᱝ ᱵᱟᱥᱟ ᱟᱠᱟᱱ ᱟᱹᱛᱩ, ᱢᱤᱫᱴᱟᱹᱝ ᱱᱚᱜᱚᱨ ᱯᱟᱞᱤᱠᱟ ᱟᱨ ᱢᱤᱫᱴᱟᱹᱝ ᱦᱚᱲ ᱞᱮᱠᱷᱟ ᱥᱚᱦᱚᱨ ᱢᱮᱱᱟᱜᱼᱟ ᱾ ᱢᱤᱫᱴᱟᱹᱝ ᱱᱚᱜᱚᱨᱯᱟᱞᱤᱠᱟ ᱫᱚ ᱡᱷᱟᱲᱜᱨᱟᱢ ᱨᱮ ᱢᱮᱱᱟᱜᱼᱟ ᱾ ᱦᱚᱲ ᱞᱮᱠᱷᱟ ᱥᱚᱦᱚᱨ ᱫᱚ ᱥᱤᱞᱫᱟᱹ ᱠᱟᱱᱟ : ᱢᱤᱫᱴᱟᱹᱝ ᱥᱟᱵᱽᱰᱤᱵᱤᱡᱚᱱ, ᱡᱷᱟᱲᱜᱨᱟᱢ ᱥᱟᱵᱽᱰᱤᱵᱤᱡᱚᱱ, ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱡᱷᱟᱲᱜᱨᱟᱢ ᱨᱮ ᱢᱮᱱᱟᱜᱼᱟ ᱾ ᱯᱚᱱᱚᱛ ᱠᱮᱵᱤᱱᱮᱴ ᱫᱚ ᱵᱟᱨᱭᱟ ᱟᱨ ᱥᱟᱵᱽ-ᱰᱤᱵᱤᱡᱚᱱ ᱵᱮᱱᱟᱣ ᱨᱮᱱᱟᱜ ᱮᱢ ᱠᱮᱜᱼᱟ ᱾ ᱢᱟᱱᱟᱣ ᱟᱠᱚ ᱡᱮ ᱯᱮᱭᱟ ᱥᱟᱵᱽ-ᱰᱤᱵᱤᱡᱚᱱ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱵᱮᱞᱯᱟᱦᱟᱲᱤ, ᱜᱳᱯᱤᱵᱚᱞᱞᱚᱵᱷᱯᱩᱨ ᱟᱨ ᱡᱷᱟᱲᱜᱨᱟᱢ ᱨᱮ ᱢᱮᱱᱟᱜᱼᱟ ᱾

ᱜᱟᱰᱟ

ᱠᱟᱹᱣᱰᱤ ᱟᱹᱨᱤ

ᱠᱟᱞᱪᱟᱨ

ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ
ᱩᱰᱟᱹᱱ ᱰᱟᱦᱟᱨ
ᱥᱩᱨ ᱨᱮᱱᱟᱜ ᱩᱰᱟᱹᱱ ᱰᱟᱹᱦᱤ, ᱠᱚᱞᱠᱟᱛᱟ ᱨᱮᱱᱟᱜ ᱱᱮᱛᱟᱡᱤ ᱥᱩᱵᱷᱟᱥ ᱪᱚᱸᱫᱽᱨᱚ ᱵᱳᱥ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱫᱚ ᱑᱕᱕ ᱠᱤᱞᱚᱢᱤᱴᱚᱨ (ᱴᱨᱮᱱ ᱛᱮ) ᱟᱨ ᱑᱖᱙ ᱠᱤᱞᱚᱢᱤᱴᱚᱨ (ᱥᱚᱲᱚᱠ ᱼ NH-6) ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱡᱟᱢᱥᱮᱫᱽᱯᱩᱨ ᱨᱮᱱᱟᱜ ᱥᱚᱱᱟᱨᱤ ᱩᱰᱟᱹᱱ ᱰᱟᱹᱦᱤ ᱫᱚ ᱴᱨᱮᱱ ᱛᱮ ᱙᱖ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱨᱟᱺᱪᱤ ᱨᱮᱱᱟᱜ ᱵᱤᱨᱥᱟ ᱢᱩᱱᱰᱟ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱫᱚ ᱒᱓᱓ ᱠᱤᱞᱚᱢᱤᱴᱚᱨ (ᱥᱚᱲᱚᱠ NH-33) ᱟᱨ ᱒᱕᱘ ᱠᱤᱞᱚᱢᱤᱴᱚᱨ ᱒᱕᱘ ᱠᱤᱞᱚᱢᱤᱴᱚᱨ (ᱴᱨᱮᱱ ᱛᱮ) ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾

ᱴᱨᱮᱱ
ᱡᱷᱟᱲᱜᱨᱟᱢ ᱫᱚ ᱴᱚᱴᱷᱟ ᱨᱮᱱᱟᱜ ᱢᱟᱨᱟᱝ ᱥᱚᱦᱚᱨ ᱠᱷᱚᱱ ᱡᱚᱲᱟᱣ ᱟᱠᱟᱱᱟ, ᱦᱚᱱᱚᱛ ᱨᱮᱱᱟᱜ ᱦᱩᱰᱤᱧ ᱥᱚᱦᱚᱨ ᱟᱨ ᱟᱹᱛᱩ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱡᱷᱟᱲᱜᱨᱟᱢ ᱨᱮᱞᱣᱮ ᱥᱴᱮᱥᱚᱱ ᱫᱚ ᱦᱟᱣᱲᱟ-ᱱᱟᱜᱽᱯᱩᱨ-ᱢᱩᱢᱵᱟᱭ ᱞᱟᱭᱤᱱ ᱨᱮᱱᱟᱜ ᱠᱷᱚᱲᱚᱜᱽᱯᱩᱨ-ᱴᱟᱴᱟᱱᱚᱜᱚᱨ ᱦᱟᱹᱴᱤᱧ ᱨᱮ, ᱢᱤᱫᱴᱟᱹᱝ ᱮᱠᱥᱯᱨᱮᱥ ᱴᱨᱮᱱ ᱰᱟᱦᱟᱨ ᱠᱟᱱᱟ ᱾ ᱡᱷᱟᱲᱜᱨᱟᱢ ᱨᱮᱞᱣᱮ ᱥᱴᱮᱥᱚᱱ ᱫᱚ ᱮᱛᱚᱢ ᱥᱟᱢᱟᱝ ᱨᱮᱞᱣᱮ ᱨᱮ ᱦᱤᱡᱩᱜᱼᱟ ᱾ ᱡᱷᱟᱲᱜᱨᱟᱢ ᱥᱩᱨ ᱨᱮᱱᱟᱜ ᱢᱟᱨᱟᱝ ᱥᱚᱦᱚᱨ ᱡᱮᱞᱮᱠᱟ ᱠᱚᱞᱠᱟᱛᱟ/ᱦᱟᱣᱲᱟ (᱑᱕᱕ ᱠᱤᱞᱚᱢᱤᱴᱚᱨ), ᱠᱷᱚᱲᱚᱜᱽᱯᱩᱨ (᱓᱙ ᱠᱤᱞᱚᱢᱤᱴᱚᱨ), ᱟᱥᱟᱱᱥᱳᱞ, ᱴᱟᱴᱟᱱᱚᱜᱚᱨ (᱙᱖ ᱠᱤᱞᱚᱢᱤᱴᱚᱨ), ᱨᱟᱺᱪᱤ, ᱫᱷᱟᱱᱵᱟᱫᱽ, ᱨᱟᱩᱨᱠᱮᱞᱟ, ᱡᱷᱟᱨᱥᱩᱜᱩᱰᱟ, ᱵᱷᱩᱵᱽᱱᱮᱥᱚᱨ, ᱠᱚᱴᱚᱠ, ᱯᱩᱨᱤ, ᱵᱷᱤᱞᱟᱭ, ᱫᱤᱞᱞᱤ ᱟᱨ ᱢᱩᱢᱵᱟᱭ ᱴᱨᱮᱱ ᱛᱮ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾

ᱥᱚᱲᱚᱠ
ᱡᱷᱟᱲᱜᱨᱟᱢ ᱦᱚᱸ ᱨᱟᱡᱽᱰᱟᱦᱟᱨ ᱤᱫᱤ ᱛᱮ ᱟᱹᱰᱤ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱱᱚᱣᱟ ᱮᱥᱤᱭᱟ ᱨᱟᱡᱽᱰᱟᱦᱟᱨ ᱔᱖ (AH46) ᱨᱮ ᱢᱮᱱᱟᱜᱼᱟ ᱱᱚᱣᱟ ᱮᱥᱤᱭᱟ ᱨᱟᱡᱽᱰᱟᱦᱟᱨ ᱨᱮᱱᱟᱜ ᱢᱤᱫ ᱴᱷᱟᱶ ᱢᱮᱱᱟᱜᱼᱟ ᱟᱨ ᱱᱚᱣᱟ ᱦᱚᱸ ᱥᱩᱨ ᱥᱩᱯᱩᱨ ᱨᱮᱱᱟᱜ ᱮᱢᱟᱱ ᱥᱚᱦᱚᱨ ᱡᱮᱞᱮᱠᱟ ᱢᱮᱫᱤᱱᱤᱯᱩᱨ (ᱫᱷᱮᱨᱩᱣᱟᱼ ᱢᱮᱫᱤᱱᱤᱯᱩᱨ ᱰᱟᱦᱟᱨ ᱨᱮ ᱔᱐ ᱠᱤᱞᱚᱢᱤᱴᱚᱨ), ᱠᱷᱚᱲᱚᱜᱽᱯᱩᱨ (ᱮᱱᱮᱪ ᱼ᱖ ᱠᱷᱚᱱ ᱔᱖ ᱠᱤᱞᱚᱢᱤᱴᱚᱨ), ᱫᱩᱨᱜᱟᱯᱩᱨ (ᱮᱥᱮᱪ ᱼ᱙ ᱨᱮ ᱑᱕᱖ ᱠᱤᱞᱚᱢᱤᱴᱚᱨ), ᱟᱥᱟᱱᱥᱳᱞ (ᱮᱱᱮᱪᱼ᱖᱐ ᱨᱮ ᱑᱔᱒ ᱠᱤᱞᱚᱢᱤᱴᱚᱨ), ᱵᱟᱸᱠᱩᱲᱟ (ᱮᱥᱮᱪ ᱼ᱙ ᱟᱨ ᱕ ᱨᱮ ᱑᱑᱔ ᱠᱤᱞᱚᱢᱤᱴᱚᱨ), ᱯᱩᱨᱩᱞᱤᱭᱟᱹ (ᱮᱥᱮᱪ ᱼ᱕ ᱨᱮ ᱑᱔᱒ ᱠᱤᱞᱚᱢᱤᱴᱚᱨ, ᱦᱟᱞᱫᱤᱭᱟ ᱨᱮ ᱑᱕᱐ ᱠᱤᱞᱚᱢᱤᱴᱚᱨ), AH46 ᱟᱨ ᱮᱱᱮᱪ ᱔᱑), ᱠᱚᱸᱛᱟᱭ (ᱮᱥᱮᱪ ᱼ᱕ ᱨᱮ ᱑᱔᱔ ᱠᱤᱞᱚᱢᱤᱴᱚᱨ), ᱫᱤᱜᱽᱜᱟ (ᱮᱱᱮᱪ ᱼ᱖᱐ ᱨᱮ ᱑᱖᱕ ᱠᱤᱞᱚᱢᱤᱴᱚᱨ), ᱠᱚᱞᱠᱟᱛᱟ/ᱦᱟᱣᱲᱟ (ᱮᱮᱪ᱔᱖ ᱨᱮ ᱑᱖᱙ ᱠᱤᱞᱚᱢᱤᱴᱚᱨ), ᱴᱟᱴᱟᱱᱚᱜᱚᱨ (ᱮᱱᱮᱪ ᱼ᱓᱓ ᱑᱑᱔ ᱠᱤᱞᱚᱢᱤᱴᱚᱨ), ᱵᱟᱨᱤᱯᱚᱫᱟ (ᱮᱱᱮᱪ ᱼ᱙᱙ ᱠᱤᱞᱚᱢᱤᱴᱚᱨ) (ᱮᱮᱪᱼ᱔᱖ ᱟᱨ ᱮᱱᱮᱪ ᱼ᱕), ᱮᱢᱟᱱ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

Official website


ᱛᱷᱚᱠ:ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱦᱚᱱᱚᱛ ᱠᱚ